Document ID: /roh_data/filtered/fineweb-2-filterrobots_roh.jsonl.gz/17492

Patricia Tschuor, ch’è sezza mamma da duas pitschnas buobas, lavura sper sia lavur sin chanzlia anc sco translatura/mediatura tranter ils Rumantschs ed ils Portugais. Quellas duas culturas sajan fitg sumegliantas, ma sch'ins na sappia betg la lingua lura saja l’integraziun greva, manegia la dunna da 29 onns. Il problem sajan quellas famiglias che stattan mo tranter ellas, tranter conpatriots dal Portugal..
Per quels che lessan s’integrar hai jau mai fatg quittà, lez dumognan schon quai.
Far punts
Ella vesa sasezza sco ina che fa punts tranter duas culturas. Malgrà che questas culturas sajan sumegliantas, dettia tuttina ina u l’autra differenza. Per exempel sajan Portugais tenor Patricia Tschuor bler pli averts e cordials che Svizzers. Ed era la famiglia haja tut in autra muntada en il Portugal che en Svizra.
A Portugal è la famiglia tut. En Svizra ston ins magari perfin chattar temps per la famiglia.
RTR Canorta 19:00